प्राचीन काल में भारत को सोने की चिड़िया इसलिए कहा जाता था कि यहां सभी लोग संपन्न थे। उस समय साझा अर्थव्यवस्था होती थी और सभी को फलने- फूलने के उचित अवसर मिलते थे। मौर्य काल में तो सम्राट अशोक ने कर की अधिकतम दर दस प्रतिशत रखी हुई थी। अलाउद्दीन खिलजी ने भी बाजार नियंत्रण बहुत सख्त किया था ताकि कोई भी सामान उसके निर्धारित मूल्य से अधिक पर न बेचा जाए। लेकिन औपनिवेशिक काल में इंग्लैंड में हुई औद्योगिक क्रांति का भारत पर सीधा असर पड़ा और हमारे वे सभी उद्योग धंधे एक-एक करके बंद होते चले गए जो निम्न और मध्य वर्ग में आय का एकसमान वितरण करने में अत्यंत सहायक होते थे।